recursal/SuperWikiNEXT-32B huggingface dataset:
**আফ্রিকান পাকড়াধনেশ**, (*Tockus fasciatus*), হল একপ্রকারের ধনেশ প্রজাতির পাখি।

আফ্রিকান পাকড়াধনেশ প্রধানত বসবাস করে আফ্রিকা থেকে গাম্বিয়া এবং পশ্চিমী উগান্ডা এবং উত্তুরে অ্যাঙ্গোলা। এরা প্রধানত বনে জঙ্গলে থাকতে ভালোবাসে। প্রজনন কালে মহিলারা গাছের গর্তে ৩ থেকে ৪ টে ছোটো ছোটো সাদা ডিম পাড়ে। এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মূত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য।

অঙ্গসংস্থানবিদ্যা
-----------------

এটা হল বড় আকারের পাখি, লম্বায় ৫৪ সেমি। এদের পাখনা দেখতে কালো রঙের হয়, এদের পেট হয় সাদা রঙের এবং লম্বা লেজের ডগার রঙ হয় সাদা রঙের। এদের কালো ও হলুদ রঙের ঠোঁট থাকে এবং তা বাঁকানো হয় এবং ঠোঁটের ওপরে মাঝারি আকারের শিরস্ত্রাণ থাকে।

মহিলা ও পুরুষদের দেখতে একইরকম হয় কিন্তু মহিলাদের শিরস্ত্রাণের আকার হয় ছোটো। অপ্রাপ্তবয়স্কদের গায়ের রঙ হয় ফ্যাকাশে, অপেক্ষাকৃত ছোটো ঠোঁট থাকে এবং কোন শিরস্ত্রাণ থাকে না। এদের উড়ান ঢেউ খেলানো হয়।

ব্যবহার
-------

আফ্রিকান পাকড়াধনেশরা সাদারণত সর্বগ্রাসী হয় এবং এরা প্রধানত পোকামাকড় এবং ফল-মূল খেয়ে বেঁচে থাকে। এরা প্রধানত গাছেই খাদ্য গ্রহণ করে এবং এরা তেল পামের প্রতি আকৃষ্ট হয়।

যখন বাচ্চারা বড়ো হয়ে যায় তখন বাসা ভেঙ্গে তারা বেরিয়ে আসে এবং তখন উভয় মিলেই তাদের বাচ্চাদের খাওয়ায়।

চিত্রশালা
---------

* 
* 
*

তথ্যসূত্র
---------

1. ↑  BirdLife International (২০১২)। "*Tockus fasciatus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরো পড়ুন
---------

* *Birds of The Gambia* by Barlow, Wacher and Disley, আইএসবিএন ১-৮৭৩৪০৩-৩২-১

বহিঃসংযোগ
---------


উইকিমিডিয়া কমন্সে **আফ্রিকান পাকড়াধনেশ** সংক্রান্ত মিডিয়া রয়েছে।
**আমিরা দস্তুর** (জন্মঃ মে ৭, ১৯৯৩) হচ্ছেন ভারতের একজন চলচ্চিত্র অভিনেত্রী। তিনি হিন্দি, তামিল এবং তেলুগু চলচ্চিত্রে কাজ করেছেন। অভিনেতা প্রতীক বব্বর এর সঙ্গে আমিরা সর্বপ্রথম 'ইছাক' (২০১৩) চলচ্চিত্রে অভিনয় করেন। ১৬ বছর বয়সে তিনি প্রথম মডেলিং করেন যার মধ্যে ছিলো ক্লিন এ্যান্ড ক্লিয়ার, ডাভ, ভোডাফোন এবং মাইক্রোম্যাক্সের বিজ্ঞাপনে অভিনয়। ইমরান হাশমীর বিপরীতে আমিরা 'মিঃ এক্স' চলচ্চিত্রে ছিলেন। তামিল চলচ্চিত্র অভিনেতা ধনুশ এর সঙ্গেও তিনি তামিল চলচ্চিত্র 'আনেগান' এ অভিনয় করেন।

পূর্ব জীবন এবং ক্যারিয়ার
-------------------------

আমিরা *ক্যাথেড্রাল এ্যান্ড জন কনন স্কুলে* তার শিক্ষা জীবন শুরু করেন। এরপর *ধিরুভাই আম্বানি ইন্টারন্যাশনাল স্কুলে* তার মাধ্যমিক পড়ালেখা শুরু করলেও ছেড়ে দেন। আমিরা ইরানি বংশোদ্ভূত এবং তিনি তার বাড়িতে গুজরাটি ভাষায় কথা বলেন। টেলিভিশন বিজ্ঞাপনে আমিরা তার প্রথম কর্মজীবন শুরু করেছিলেন।

আমিরা অভিনীত প্রথম চলচ্চিত্র ছিলো 'ইছাক' (২০১৩), যেটি মনিষ তিওয়ারি পরিচালনা করেছিলেন।

তথ্যসূত্র
---------

1. 1 2  "Amyra Dastur celebrates her 22nd birthday in Thailand"। *Mid-Day*। ১২ মে ২০১৫। সংগ্রহের তারিখ ২০১৬-০৭-২৮।
2. 1 2  TNN (৯ মে ২০১৫)। "Amyra's flaunts her bikini in Thailand - Times of India"। *The Times of India*। সংগ্রহের তারিখ ২০১৬-০৭-২৮।
3. ↑  "A royal gift for Manish Tiwary"। *mid-day.com*।
4. ↑  "Amyra's headstrong nature helped her bag debut film"। *The Times of India*। ২০১৩-১১-০৫ তারিখে মূল থেকে আর্কাইভ করা। সংগ্রহের তারিখ ২০১৯-০৭-১০।
5. ↑  Avinash Lohana (৩০ মে ২০১৫)। "Amyra Dastur in 'Ticket To Bollywood'"। *The Times of India*। সংগ্রহের তারিখ ২০১৬-০৭-২৮।
6. ↑  "I never really wanted to act for fame: Amyra Dastur"। *The Times of India*।
7. ↑  Priya Sharma। "Juliet comes to Benaras"। *The Hindu*।

বহিঃসংযোগ
---------

* ইন্টারনেট মুভি ডেটাবেজে *আমিরা দস্তুর*  উইকিউপাত্তে এটি সম্পাদনা করুন (ইংরেজি)
**মেজর জেনারেল আমির চাঁদ** (১৮৮৯-১৯৭০) ছিলেন একজন চিকিত্সক এবং ভারতে চিকিৎসাশাস্ত্রের শিক্ষক।  ১৯৩৬ সালে, যখন ভারত ব্রিটিশ শাসনের অধীনে ছিল, তখন ডাঃ আমির চাঁদ লাহোরের কিং এডওয়ার্ড মেডিকেল কলেজে চিকিৎসা বিভাগের প্রধান হওয়া প্রথম ভারতীয় হয়ে ওঠেন। ভারতের স্বাধীনতার পর, ডঃ আমির চাঁদ ভারতে আধুনিক চিকিৎসার ভিত্তি স্থাপনে বিশিষ্ট ছিলেন। তিনি ১৯৪৭ সালে অ্যাসোসিয়েশন অফ ফিজিশিয়ানস অফ ইন্ডিয়ার সভাপতি ছিলেন। ১৯৪৮ সালে, তিনি ইন্ডিয়ান মেডিকেল অ্যাসোসিয়েশনের সভাপতি নির্বাচিত হন। মেজর জেনারেল আমির চাঁদ ইন্ডিয়ান সোসাইটি অফ গ্যাস্ট্রোএন্টারোলজির প্রতিষ্ঠাতাও ছিলেন।  ১৯৬০ সালে, তিনি পেশাদার সংগঠনের প্রথম সভাপতি নির্বাচিত হন। 

মারা যাওয়ার আগে, আমির চাঁদ তার সঞ্চিত সমুদয় ইন্ডিয়ান কাউন্সিল অফ মেডিকেল রিসার্চ, অল-ইন্ডিয়া ইনস্টিটিউট অফ মেডিক্যাল সায়েন্সেস এবং আর্মড ফোর্সেস মেডিক্যাল সার্ভিসে দান করে যান। তিনি বলতেন যে, তিনি যা উপার্জন করেছেন তা রোগীদের কাছ থেকে এসেছে এবং তাই, তার নিজের এবং তার নির্ভরশীলদের প্রয়োজনে খরচের পর, বাকিটা অবশ্যই অসহায় অসুস্থ মানবতা এবং চিকিৎসা শিক্ষায় ফেরত দিতে হবে।

তথ্যসূত্র
---------

1. ↑  The Raj and Medicine in India, An Autobiography by Amir Chand, Published by R.K. Malhotra, 1994
2. ↑  "Indian Society of Gastroenterology"। ২০০৯-০৮-২৪ তারিখে মূল থেকে আর্কাইভ করা। সংগ্রহের তারিখ ২০১০-০৫-২২।
3. ↑  "Indian Society of Gastroenterology"। ২০০৯-০৮-২৪ তারিখে মূল থেকে আর্কাইভ করা। সংগ্রহের তারিখ ২০১০-০৫-২২।

মন্তব্য
-------

1. ইন্ডিয়ান কাউন্সিল অফ মেডিকেল রিসার্চ কর্নেল আমির চাঁদ চিকিৎসা গবেষণার জন্য ট্রাস্ট পুরস্কার
2. ইন্ডিয়ান সোসাইটি অফ গ্যাস্ট্রোএন্টারোলজি
3. ইন্ডিয়ান কাউন্সিল অফ মেডিক্যাল রিসার্চ
4. পোস্ট গ্র্যাজুয়েট ইনস্টিটিউট, চণ্ডীগড়
5. হিন্দু
6. নোবেল বিজয়ী সুনে বার্গস্ট্রমের পুরস্কার

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
**সংযুক্ত আরব আমিরাত ক্রিকেট বোর্ড** হচ্ছে ক্রিকেটে সংযুক্ত আরব আমিরাত ক্রিকেট দলের ক্রীড়া পরিচালনাকারী একটি সংঘ। সংযুক্ত আরব আমিরাত ক্রিকেট বোর্ড আন্তর্জাতিক ক্রিকেট কাউন্সিল-এ সংযুক্ত আরব আমিরাতের প্রতিনিধিত্বকারী একটি সংস্থা এবং ১৯৯০ সাল থেকে আইসিসির সহযোগী সদস্য। সংস্থাটি এশিয়ান ক্রিকেট কাউন্সিলেরও সদস্য।

২১ জুলাই ২০১৬, আমিরাত ক্রিকেট বোর্ড ৮জন খেলোয়াড়কে ২ বছর মেয়াদী কেন্দ্রীয়ভাবে যুক্তকরণের অনুমোদনের মাধ্যমে পূর্ণ পেশাদারিত্বের এক অসামান্য পদক্ষেপ গ্রহণ করে।

ইতিহাস
------

সংযুক্ত আরব আমিরাতে ক্রিকেটকে পরিচালনা করে আমিরাত ক্রিকেট বোর্ড বা ইসিবি। যারা আবুধাবি, আজমান, দুবাই ও শারজাহর মতো চারটি বড় বড় কাউন্সিল সহ ক্রিকেটর যাবতীয় কার্যক্রমের দেখাশুনা করে থাকে।

১৯৮৯ সালে আমিরাত ক্রিকেট বোর্ড আন্তর্জাতিক ক্রিকেট কাউন্সিল (আইসিসি)র অনুমোদিত সদস্য এবং ১৯৯০ সালে সহযোগী সদস্য পদ লাভ করে।

একটি উদীয়মান একদিনের আন্তর্জাতিক (ওডিআই) দেশ, সংযুক্ত আরব আমিরাত দল ২০০০ থেকে ২০০৬-এ পরপর চারবার এসিসি ট্রফি চ্যাম্পিয়ন হয় এবং বাকী তিনবার রানার-আপের শিরোপা অর্জন করে।

সংযুক্ত আরব আমিরাত তাদের প্রথম একদিনের আন্তর্জাতিক খেলে ১৯৯৪ আইসিসি ট্রফি জয় লাভ করে, ১৯৯৬ ও ২০১৪ খেলার যোগ্যতা অর্জন করে।

মিলিয়নেরও অধিক আমিরাতির বসবাস হচ্ছে সংযুক্ত আরব আমিরাতে, এবং ইসিবি আমিরাতি ক্রিকেটের মান উন্নয়নে বেশ গুরুত্বপূর্ণ পদক্ষেপ গ্রহণ করছে। বর্তমান জাতীয় দলে মাত্র তিনজন আমিরাতি খেলোয়াড় প্রতিনিধিত্ব করছে। অদূর ভবিষ্যতে যাতে জাতীয় দলে বাছাইয়ের জন্য পর্যাপ্ত সংখ্যক স্থানীয় খেলোয়াড় পাওয়া যায়, সে উদ্দেশ্যে কাজ করে যাচ্ছে ইসিবি।

ক্রিকেট সাধারণ আমিরাতে খুব কম খেলা হয় এমন একটি খেলা। অধিকাংশ জনগণেরই ক্রিকেট সম্বন্ধে কোন অভিজ্ঞতা নেই। তাই ইসিবি এখন স্থানীয় বিভিন্ন বিদ্যালয়গুলোতে পেশাদারী কোচ নিয়োগ করে খেলার মান উন্নয়নের ভূমিকা পালন করে যাচ্ছে, যা পূর্বে উপলব্ধ ছিল না। স্থানীয় পর্যায়ে ক্রিকেটকে উৎসাহিত করতে ক্রিকেটের তথ্য সংবলিত একটি আরবি ভাষায় পুস্তক প্রকাশ সহ খেলার সামগ্রী বিনামূল্য বিদ্যালয়গুলোতে প্রদান করা হচ্ছে। উপরন্তু, উক্ত কার্যক্রমটি পরিচালনার জন্যও নিয়োগ করা হয়েছে আরবি ভাষায় কথোপকথনের যোগ্যতা সম্পন্ন ব্যক্তিদেরকে। 

২০০৭ সালে তারা পাকিস্তান ক্রিকেট বোর্ড (পিসিবি) সহিত মিলিতভাবে প্রথমবারের মতো টি১০ লীগের সূচনা করে।

২০১৮ এর জুনে আমিরাত ক্রিকেট বোর্ড, প্রথমবারের মতো আমিরাতে অনুষ্ঠিত হতে যাওয়া আমিরাত টি২০ লীগের ঘোষণা করে, যা ওই বছরে জনপ্রিয় টি১০ লীগের পরেই শুরু হতে নির্ধারিত হয়।

তথ্যসূত্র
---------

1. ↑  "UAE moves towards professionalism with eight central contracts"। ESPN Cricinfo। সংগ্রহের তারিখ ২১ জুলাই ২০১৪।
2. 1 2 3  "ECB mens cricket team history"। *emiratescricket.com*। সংগ্রহের তারিখ ৭ আগস্ট ২০১৯।
3. ↑  "Full scorecard of United Arab Emirates vs. India, Austral-Asia Cup, 1st Match"। সংগ্রহের তারিখ ৭ আগস্ট ২০১৯।
4. ↑  "EMIRATI DEVELOPMENT PROGRAMME"। *আমিরাত ক্রিকেট বোর্ড*। সংগ্রহের তারিখ ৭ আগস্ট ২০১৯।
5. ↑  "T10 Cricket League"। Archived from the original on ১১ ডিসেম্বর ২০১৭। সংগ্রহের তারিখ ৭ আগস্ট ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
6. ↑  "UAE'S First T20 Franchise Cricket League to be Formally Unveiled Later This Month"। *Emirates Cricket*। সংগ্রহের তারিখ ৪ জুন ২০১৮।
**আমু হাজি** ছিলেন একজন ইরানী ব্যক্তি যিনি ৬০   বছরের বেশি সময় ধরে গোসল না করার জন্য বিশ্বময়ে পরিচিত।

বর্ণনা
------

আমু হাজী তার আসল নাম ছিল না, এটি বয়স্ক লোকদের দেওয়া ডাকনাম ছিল।  তিনি ফার্সের দেজগাহ গ্রামে একটি খুপরি ও মাটির গর্তে থাকতেন। সাবান ও পানির কারণে রোগ হতে পারে এই ভয়ে তিনি ৬০ বছরেরও বেশি সময় ধরে গোসল করেননি।  দাবি করা হয়েছিল যে তিনি হার্টব্রেক পরে একজন সন্ন্যাসী হয়েছিলেন।  তিনি ব্রহ্মচারী ছিলেন, তিনি কুড়িয়ে পাওয়া মৃত প্রাণীর মাংস খেতেন, গর্তের জল পান করতেন, একটি পাইপ ধূমপান করতেন যাতে পশুর মলমূত্র ছিল এবং তিনি নিজের তৈরি করা গর্তে থাকতেন।  তার অস্বাস্থ্যকর জীবনযাপন সত্ত্বেও তিনি ৯৪ বছর বয়স পর্যন্ত বেঁচে ছিলেন।  ৬০ বছরের মধ্যে প্রথমবার ধোয়ার পরপরই তিনি মারা যান, দক্ষিণাঞ্চলীয় ফারস প্রদেশের দেজগাহ -এর বাসিন্দারা তা করতে রাজি হন। তাই  তিনি এক সময়ে একাধিক সিগারেট ধূমপানের ছবি তুলেছিলেন। তিনি তাকে দেওয়া জল, খাবার এবং মৌলিক প্রয়োজনীয়তা প্রত্যাখ্যান করেছিলেন।  তার যত্ন নেওয়ার এই প্রচেষ্টা তাকে দুঃখিত করে তুলেছিল। 

২০১৪ সালে, তিনি দাবি করেছিলেন যে তিনি ৬০ বছরেরও বেশি সময় ধরে নিজেকে ধোয়াননি।  তিনি বিশ্বাস করতেন যে 'পরিচ্ছন্নতা অসুস্থতা নিয়ে আসে।'

মৃত্যু
------

তার মৃত্যুর কয়েক মাস আগে, তার গ্রামের গ্রামবাসীরা তাকে গোসল করতে প্ররোচিত করেছিল - এই ভয়ে যে সে যদি কখনো "সাবান এবং জল" ব্যবহার করে তবে সে অসুস্থ হয়ে পড়বে, ইরানের সরকারী অনুদানপ্রাপ্ত IRNA সংবাদ সংস্থা এএফপি-এর মাধ্যমে। প্রতিবেদনে, হাজি গোসল না করার প্রাথমিক কারণ হিসাবে "তার যৌবনে মানসিক বিপর্যয়" উল্লেখ করেছেন। ৬০ বছরে প্রথম গোসল করার পর, হাজী অসুস্থ হয়ে পড়েন এবং গোসল করার কয়েক মাস পরে মারা যান।

তথ্যচিত্র
---------

২০১৩ সালের একটি তথ্যচিত্রের শিরোনাম *দ্য স্ট্রেঞ্জ লাইফ অফ আমু হাজি* ।

আরো দেখুন
---------

* ডার্টি ডিক - লন্ডনের একজন বণিক যিনি তাদের বিয়ের দিনে তার বাগদত্তা মারা যাওয়ার পরে ধুয়ে ফেলতে অস্বীকার করেছিলেন।

তথ্যসূত্র
---------

1. 1 2 3  Hammond 2019।
2. 1 2 3  Bathroom Readers' Institute 2015।
3. ↑  James 2022।
4. 1 2 3  BBC 2022।
5. 1 2 3  La Stampa 2022।
6. 1 2  Lombardo 2022।
7. ↑  TG24 2022।
8. ↑  Theobald 2015।
9. ↑  "'World's dirtiest man' dies in Iran at 94 a few months after first wash"। *the Guardian* (ইংরেজি ভাষায়)। ২৫ অক্টোবর ২০২২।
10. ↑  Gleeson, Scott। "'World's Dirtiest Man' dies at 94, reportedly 'not long after' his first bath in 60 years"। *USA TODAY*।
11. ↑  ""World's dirtiest man" dies in Iran at 94"। *www.cbsnews.com*।
12. ↑  SCMP 2022।
**আবখাজিয়া ফুটবল ফেডারেশন** (ইংরেজি: Football Federation of Abkhazia; এছাড়াও সংক্ষেপে **এফএফএ** নামে পরিচিত) হচ্ছে আবখাজিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ১৫ বছর পর ২০১৪ সালে সংস্থাটি ফিফার সাথে সম্পৃক্ত নয় এমন সংস্থাগুলো নিয়ে গঠিত সংস্থা কনিফার সদস্যপদ লাভ করে। এই সংস্থার সদর দপ্তর আবখাজিয়ায় অবস্থিত।

এই সংস্থাটি আবখাজিয়ার পুরুষ দলের পাশাপাশি ঘরোয়া ফুটবল লীগের মতো প্রতিযোগিতার সকল কার্যক্রম পরিচালনা করে। বর্তমানে আবখাজিয়া ফুটবল ফেডারেশনের সভাপতির দায়িত্ব পালন করছেন জুমা কভারাতস্খেলিয়া।

তথ্যসূত্র
---------

1. ↑  "Выпуск № 39"। Apsnypress। ২৫ ফেব্রুয়ারি ২০০৪। ৯ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১৬।
2. ↑  "ДЖУМА КВАРАЦХЕЛИЯ ИЗБРАН ПРЕЗИДЕНТОМ ФЕДЕРАЦИИ ФУТБОЛА АБХАЗИИ"। Abkhazia Inform। ২৫ ফেব্রুয়ারি ২০১৭। সংগ্রহের তারিখ ২৬ ফেব্রুয়ারি ২০১৭।

বহিঃসংযোগ
---------

* কনিফা-এ আবখাজিয়া ফুটবল ফেডারেশন (ইংরেজি)

টেমপ্লেট:আবখাজিয়ায় ফুটবল
টেমপ্লেট:আবখাজিয়া ফুটবল ফেডারেশন
টেমপ্লেট:কনিফার সদস্য
**রেভেনেস** (জন্ম: ১৯ জুন, ১৯৭২) একজন মার্কিন পর্নোগ্রাফিক অভিনেত্রী। তিনি এভিএন হল অফ ফেম এবং এক্সআরসিও হল অফ ফেম উভয়েই অন্তর্ভুক্তি৷

কর্মজীবন
--------

রেভেনেস ১৮ বছর বয়সে পর্ন শিল্পে প্রবেশ করেছিলেন *হাসলার* এবং *শঙ্কের* মতো ম্যাগাজিনে উপস্থিত হয়ে এবং প্রাথমিকভাবে শুধুমাত্র তার তৎকালীন স্বামী (যিনি রেড বোন ছদ্মনাম নিয়েছিলেন)  এবং অন্যান্য মহিলা তারকাদের সাথে অভিনয় করতেন।  ১৯৯৭ সালে, তিনি রেড বোনকে তালাক দেন এবং অন্যান্য পুরুষ অভিনয়শিল্পীদের সাথে কাজ শুরু করেন।  ২০০০ সালে সে পর্ন অভিনেতা টড আলেকজান্ডারকে বিয়ে করেন কিন্তু ২০০৩ সালে তাদের ছাড়াছাড়ি হয়ে যায়।

তথ্যসূত্র
---------

1. ↑  Dan Miller (২০১০-০৬-২২)। "AVN - RayVeness Celebrates 20 Years"। *AVN*। ২০১০-০৬-২৬ তারিখে মূল থেকে আর্কাইভ করা। সংগ্রহের তারিখ ২০১০-০৯-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5  "My Bio"। rayveness.com। সংগ্রহের তারিখ ২০০৮-১২-১৪। [*স্থায়ীভাবে অকার্যকর সংযোগ*]
3. ↑   । সংগ্রহের তারিখ ২০০৮-১২-১৪।  `|শিরোনাম=` অনুপস্থিত বা খালি (সাহায্য)
4. ↑  । ২০০৩-০৭-২৫ । সংগ্রহের তারিখ ২০০৮-১২-১৪।  `|শিরোনাম=` অনুপস্থিত বা খালি (সাহায্য)

বহিঃসংযোগ
---------

 উইকিমিডিয়া কমন্সে রেভেনেস সম্পর্কিত মিডিয়া দেখুন।
আমীর উদ্দিন দারোগা মসজিদ বাংলাদেশের ঢাকা জেলার একটি প্রাচনিতম মসজিদ। স্থানীয় মানুষজন দারোগা আমীর উদ্দিন মসজিদের বদলে এটিকে ঘাট মসজিদ হিসেবেই চেনে। এটি ঢাকার বাবু বাজার এলাকায় অবস্থিত।

ইতিহাস ও বিবরণ
--------------

১৮৪০ সালে ঢাকার প্রভাবশালী নাগরিক আমির উদ্দিন এ মসজিদটি নির্মাণ করেন। তিনি কোম্পানি আমলের দারোগা ছিলেন। ইতিহাসবিদরা মনে করেন তার চাকরির উপার্জন থেকে এ মসজিদটি নির্মিত হয়। উনিশ শতকে ঢাকার প্রভাবশালী নাগরিক আমীর উদ্দিন। তিনি কোম্পানি আমলের দারোগা। ওই সময়ে তার প্রচুর আয় ছিলো। চাকরির আয় থেকে আমীর উদ্দিন ত্রিপুরা জেলার বরদাখাত পরগনায় জমিদারি ক্রয় করে জমিদার হন। ওই জমিদারির ২২টি মৌজা ছিলো। এতে করে তার বেড়ে যায় আভিজাত্য। তবে এরপরেও জমিদারের বিপরীতে স্থানীয়রা তাকে দারোগা আমীর উদ্দিন নামেই ডাকতেন বা চিনতেন। আমির উদ্নি ঢাকার বুড়িগঙ্গা নদীর পাশে আলিশান বাড়ি ও মসজিদ তৈরি করেন। এতে মোগল আমলের কিছু নির্মাণশৈলী অনুকরণ করা হয়। নদী ও মসজিদের আশপাশের মুসলিম সম্প্রদায়ের মানুষজন এতে নামাজ আদায় করতো। আমীর উদ্দিনের দু’পুত্রের একজন দিলওয়ার আলী ও মুনশি ইউসুফ আলী। বংশ পরিক্রমায় ইউসুফ আলীর ছেলে ছিলো মুনশি গোলাম মাওলা। মাওলা ভাটিয়ালি গান ও মোরগ লড়াইয়ের প্রতিটান ছিলো।

তথ্যসূত্র
---------

1. ↑  মুনতাসির মামুন এর লেখা। *ঢাকা : স্মৃতি বিস্মৃতির নগরী (অখণ্ড)*। অনন্যা। আইএসবিএন 9789849055839। সংগ্রহের তারিখ ২ জুন ২০১৯।
2. ↑  "আমীর উদ্দিন দারোগার নাম বদলে ঘাট মসজিদ"। প্রথম আলো। ২ ডিসেম্বর ২০১৬। সংগ্রহের তারিখ ২ জুন ২০১৯।
আবদুর রাজ্জাক খান নিবন্ধের সাথে বিভ্রান্ত হবেন না।
**আবদুর রেজ্জাক খান** (১৯০০―১৯৮৪) বাঙালি ব্রিটিশবিরোধী স্বাধীনতা সংগ্রামী, সাম্যবাদী বিপ্লবী ও রাজনীতিবিদ।

জন্ম
----

জন্ম জুন ১৯০০ খ্রিষ্টাব্দ। বাড়ি হাকিমপুর, অবিভক্ত ২৪ পরগনা।

স্বাধীনতা আন্দোলনে
------------------

আবদুর রেজ্জাক খানের পূর্বপুরুষেরা ওয়াহাবী আন্দোলনের সাথে জড়িত ছিলেন। কিশোর বয়েস থেকেই বিপ্লবী রাজনীতিতে ঝোঁক ছিল। 'রেশমিরুমাল' দলের মুসলিম তরুনদের নিয়ে বিপ্লবী সংগঠন গড়ে তোলার চেষ্টা করেন। বিপিনবিহারী গঙ্গোপাধ্যায়ের সংস্পর্শেও এসেছিলেন। অসহযোগ আন্দোলনে যোগ দিয়ে কারাবাস করেন। এই আন্দোলনে থাকলেও সশস্ত্র বিপ্লবীদের সাথে নিবিড় যোগাযোগ ছিল। মাস্টারদা সূর্য সেনের নেতৃত্বে চট্টগ্রাম যুববিদ্রোহের সময় লুকিয়ে তাদের অস্ত্র যোগান দিতেন। একাজে বিপ্লবী শহীদ সন্তোষ কুমার মিত্র ছিলেন তার অন্যতম সাথী।

সাম্যবাদে আকর্ষণ
----------------

বিশের দশকের গোড়াতেই সমাজতান্ত্রিক মতবাদের প্রতি গভীর আগ্রহ জন্মে। ১৯২২ এ মুজফ্‌ফর আহ্‌মেদ, আবদুল হালিমের সাথে তার যোগাযোগ হয়। কমিউনিস্ট আন্তর্জাতিক দলিলেও তার নাম উল্লেখ আছে।

শ্রমিক আন্দোলন
--------------

কমিউনিস্ট নেতা বঙ্কিম মুখার্জীর সাথে মেটিয়াবুরুজ- ব্যারাকপুর শিল্পাঞ্চলে ব্যাপক শ্রমিক আন্দোলনের প্রথম সারিতে ছিলেন আবদুর রেজ্জাক খান। ওয়ার্কার্স ও পেজান্ট পার্টির অন্যতম প্রতিষ্ঠাতাদের মধ্যে তার নাম উল্লেখ্য। ১৯২৯ এ আবদুল মোমিন প্রমুখদের সাথে বৃহৎ চটকল ধর্মঘটে নেতৃত্ব দান। ১৯৩০-৩৬ বিনা বিচারে কারারুদ্ধ থাকার সময় কমিউনিস্ট কনসলিডেশন গঠন। মুক্তি পেয়ে সারা ভারত কৃষান সভার কাজে যোগ দেন ও গ্রামে কৃষকদের মধ্যে কাজ করতে থাকেন।

কমিউনিস্ট পার্টিতে
------------------

ভারতের কমিউনিস্ট পার্টি নিষিদ্ধ ঘোষিত হলে ১৯৪১ সালে বন্দী হন এবং ১৯৪৩ এ মুক্তি পান। স্বাধীন ভারতে পার্টি পূনরায় বে-আইনি ঘোষিত হয় এবং তিনি ১৯৪৮ থেকে ৫২ জেলবন্দী থাকেন।

সংসদীয় রাজনীতি
---------------

১৯৬৩ সালে পার্টির পক্ষ থেকে রাজ্য সভার সদস্য মনোনীত হন এবং ১৯৬৯ খ্রিষ্টাব্দে হাসনাবাদ থেকে বিধানসভাতে নির্বাচিত হয়েছিলেন। পশ্চিমবঙ্গ দ্বিতীয় যুক্তফ্রন্ট মন্ত্রীসভার ত্রানমন্ত্রী ছিলেন তিনি।

মৃত্যু
------

২৮ জানুয়ারি ১৯৮৪ তার মৃত্যু হয়।

তথ্যসূত্র
---------

1. 1 2 3  সুবোধচন্দ্র সেনগুপ্ত ও অঞ্জলি বসু সম্পাদিত, প্রথম খন্ড (২০০২)। *সংসদ বাঙালি সংসদ চরিতাভিধান*। কলকাতা: সাহিত্য সংসদ। পৃষ্ঠা ৪৬।
2. ↑  S. Chowdhuri (২০০৭)। *Leftism in India*। Palgrave Macmillam। পৃষ্ঠা 61।
3. ↑  শেখ রফিক (৩১.১০.২০১০)। "কমরেড মুজফফর আহমদ"। *বিপ্লবীদেরকথা.অর্গ*। সংগ্রহের তারিখ ২৬.১২.১৬।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
**আমেরিকান মুসলিম কাউন্সিল** ( **এএমসি** ) একটি ইসলামী সংস্থা এবং যুক্তরাষ্ট্রে নিবন্ধিত দাতব্য সংস্থা। ইলিনয়ের শিকাগোতে এর সদর দফতর অবস্থিত। []

[  ]

১৯৯০ সালে আবদুল রহমান আল-আমৌদি মুসলিম ব্রাদারহুডের সমর্থনে একই নামে একটি পূর্ববর্তী সংস্থা প্রতিষ্ঠা করেছিলেন।  (আল-আমৌদি বোস্টনের ইসলামিক সোসাইটির প্রাক্তন নেতা।) []

[  ]

পরে এএমসি একটি নতুন নামে নিজেকে পুনর্গঠিত করে এবং এর জাতীয় সদর দফতরটি ওয়াশিংটন ডিসি থেকে শিকাগোতে স্থানান্তরিত করে। বর্তমানে "দ্য আমেরিকান মুসলিম কাউন্সিল" নামটি ব্যবহার করা সংস্থাটি আল-আমাউদী প্রতিষ্ঠিত এএমসি থেকে আলাদা; এটি অনেক বেশি পরিমিত। 

এএমসি দক্ষিণ ফ্লোরিডার অধ্যাপক এবং ফিলিস্তিনের ইসলামী জিহাদ নেতা সামি আল-আরিয়ানের প্রতিরক্ষাতে অংশ নিয়েছিল এবং মার্কিন সরকারের এই অভিযোগে যে এই অধ্যাপক সন্ত্রাসী কর্মকাণ্ডে অংশ নিয়েছিলেন, তা নিয়ে প্রশ্ন তোলেন ।  এএমসি একটি পত্রিকা তৈরি করেছিল যাতে এতে বলা হয়েছে যে "সংখ্যালঘু এবং অভিবাসী সম্প্রদায়ের হয়রানি ও ক্ষতি করার এফবিআইয়ের ইতিহাস রয়েছে"।  ২ মার্চ, ২০০৬ এ, আল-আরিয়ান ফিলিস্তিনি ইসলামিক জিহাদ নামে একটি "বিশেষভাবে মনোনীত সন্ত্রাসী "সংগঠনকে সহায়তা করার ষড়যন্ত্রের অভিযোগে দোষী সাব্যস্ত করেছিল।  আল-আরিয়ানকে ৫৭ মাসের কারাদন্ডে দণ্ডিত করা হয়েছিল এবং তার কারাবাসের মেয়াদ শেষে তাকে বহিষ্কারের আদেশ দেওয়া হয়েছিল। 

এএমসি আমেরিকান মুসলিম পলিটিকাল কো-অর্ডিনেশন কাউন্সিলের (এএমপিসিসি), আমেরিকান মুসলিম অ্যালায়েন্স (এএমএ), কাউন্সিল অন আমেরিকান-ইসলামিক রিলেশনস (সিএআইআর) এবং মুসলিম পাবলিক অ্যাফেয়ার্স কাউন্সিলের (এমপিএসি) সদস্য রয়েছে। এএমপিসিসির প্রাথমিক উদ্বেগ হ'ল সক্রিয়তা এবং তদবির সম্পর্কিত সদস্য সংগঠনগুলিকে সমন্বয় করা।

তথ্যসূত্র
---------

1. 1 2  John Mintz; Douglas Farah (সেপ্টেম্বর ১১, ২০০৪)। "In Search Of Friends Among The Foes U.S. Hopes to Work With Diverse Group"। *The Washington Post*। পৃষ্ঠা A01। সংগ্রহের তারিখ ফেব্রুয়ারি ১৩, ২০০৭।
2. ↑  Gaffney, Frank (জুন ২৮, ২০০২)। "The Truth About The AMC"। *Fox News*। সংগ্রহের তারিখ মে ১৯, ২০০৯।
3. ↑  Levin, Jon (মে ৭, ২০০৩)। "Sami's Still Their Man"। *National Review*। সংগ্রহের তারিখ মে ১৯, ২০০৯।
4. ↑  "Plea Agreement; U.S. v. Al-Arian" (পিডিএফ)। ফেব্রুয়ারি ২৮, ২০০৬। মার্চ ১, ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ মার্চ ৮, ২০১০।
5. ↑  MegLaughlin, In his plea deal, what did Sami Al-Arian admit to?, St. Petersburg Times, April 23, 2006.
**আরমিলুস** (হিব্রু ভাষায়: ארמילוס‎) (**আরমিলোস** ও **আরমিলিউস** নামেও উচ্চারিত হয়) হল মধ্যযুগীয় ইহুদি পরকালবিদ্যায় একজন খ্রিষ্টারি যে সমগ্র পৃথিবী দখল করবে, জেরুসালেমকে নিজের রাজধানী বানাবে এবং ইহুদি মশীহের হাতে পরাজয়ের আগ পর্যন্ত ইহুদি ধর্মে বিশ্বাসীদের উপর নিপিড়ন চালাতে থাকবে। ধর্মবিশ্বাস মতে তার পতন হবে মশীহের যুগে ইহুদি মশীহের বিজয়ের নিশানা।

সূত্র
-----

আরমিলুসের উল্লেখ রয়েছে ইহুদি ধর্মের গ্রন্থ শেফের জেরুব্বাবেলে যা সম্ভবত খ্রিস্টাব্দ সপ্তম শতাব্দীতে লেখা হয়েছে বলে মনে করা হয়। আরমিলুসকে বাইজেন্টাইন সম্রাট হিরাক্লিয়াসের প্রতিচ্ছবি বলে মনে করা হয়, এবং এটা ভাবা হয় যে শেফের জেরুব্বাবেলে উল্লেখিত ঘটনাগুলো হিরাক্লিয়াসের বিরুদ্ধে ইহুদি বিদ্রোহের সাথে কাকতালীয়ভাবে সম্পর্কিত।

একাদশ শতাব্দীর মিদরাশ ভায়োশা ১৫১৯ সালে কনস্টান্টিনোপলে প্রথম প্রকাশিত হয়। এই বইটিতে আরমিলুসের সম্পর্কে কিছু বর্ণনা পাওয়া যায়।

*ইহুদি বিশ্বকোষ* অনুসারে, আরমিলুস হল "একজন রাজা যে পৃথিবীর শেষ সময়ে মশীহের বিরুদ্ধে দাঁড়াবে, এবং ইসরায়েলের উপর অনেক দূর্দশা নিয়ে আসার পরে মশীহের দ্বারা পরাজিত হবে।" তার ব্যাপারে মিদরাশ ভায়োশা, শেফের জেরুব্বাবেল এবং অন্যান্য গ্রন্থে লেখা রয়েছে। ইয়াজুজ ও মাজুজের ন্যায় সে একজন প্রতিপক্ষ, এবং কিছু ক্ষেত্রে তাকে তাদের মতই মনে করা হয়, কিন্তু ভিন্ন নামে। শেফের জেরুব্বাবেলে সে মাজুজদের জায়গা নিয়ে নেয় এবং মশীহ বেন যোষেফকে পরাজিত করে।: ৬০

এই চরিত্রের উৎপত্তি হিসেবে বলা হয় যে আরমিলুস শয়তান এবং একজন কুমারী মা কিংবা শয়তান এবং একটি প্রতিমার (কিংবা পাথরের) সন্তান, এই তথ্যটি ইহুদি বিশ্বকোষে সন্দেহের দৃষ্টিতে দেখা হয়েছে যেহেতু এর বর্ণনার সাথে খ্রিস্টীয় কাহিনীর মিল পাওয়া যায়। আরমিলুসের কুমারী মায়ের গর্ভে জন্ম, মেরির সাথে ইহুদি সূত্রে এই তুলনা সম্ভবত দেখায় যে খ্রিস্টানরা তাকে নিজেদের মশীহ ও ঈশ্বর হিসেবে মেনে নিবে এবং কিছু ইহুদি এর ফলে আরমিলুসকে যিশু খ্রিস্টের সাথে চিহ্নিত করে।

নাম
---

এই নামটি রোম শহরের প্রতিষ্ঠাতা রমুলাস অথবা জরাথুস্ট্রবাদের খল চরিত্র আহরিমানের (আংরা মাইন্যু) নাম থেকে আসতে পারে।

অবয়ব
-----

মিদরাশ ভায়োশায় আরমিলুসকে কেশশূন্য মাথার, আংশিক পঙ্গু এবং আংশিক কুষ্ঠরোগে আক্রান্ত ব্যক্তি হিসেবে দেখানো হয়েছে।

আরও দেখুন
---------

* খ্রিষ্টারি
* বেলিয়াল
* ভণ্ড মশীহ
* ইহুদি মশীহবাদ
* দাজ্জাল
* মশীহ বেন যোষেফ

তথ্যসূত্র
---------

1. ↑  In the Apocalypse of Pseudo-Methodius (Greek redactions), *Armalaos* and *Armaleus*: A.C. Lolos, *Die Apokalypse des Ps.-Methodios*. Beiträge zur klassischen Philologie 83. Meisenheim am Glan: Hain, 1976. Chapter IX.
2. ↑  *Jewish Martyrs in the Pagan and Christian Worlds*। Cambridge university press. Cambridge , New York, Melbourne, Madrid, Cape Town, Singapore, Sao Paulo। ২০০৬। পৃষ্ঠা 108-109। আইএসবিএন 9781139446020। সংগ্রহের তারিখ ২০১৪-০১-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2 3 4  Jewish Encyclopedia: Armilus:
4. ↑  John C. Reeves (২০০৫)। *Trajectories in Near Eastern Apocalyptic: A Postrabbinic Jewish Apocalypse Reader*। Society of Biblical Literature Atlanta। আইএসবিএন 9781589831025। সংগ্রহের তারিখ ৩১ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Midrash Vayosha"। ২০১২-০৩-১৭ তারিখে মূল থেকে আর্কাইভ করা। সংগ্রহের তারিখ ২০১১-০৬-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আলীম আল রাজী** (১৯২৫ - ১৯৮৫) হলেন একজন রাজনীতিবিদ এবং সাংবাদিক। পাকিস্তান গণপরিষদে তিনি সব জোরালো বক্তব্য রাখতেন এবং তিনি একজন দক্ষ পাল্যামেন্টারিয়ান ছিলেন। সর্বজনীন ভোটাধিকার, পাল্যামেন্টারি গণতন্ত্র, পূর্ব বাংলার স্বায়ত্তশাসন, বাক, ব্যক্তি ও সংবাদপত্রের স্বাধানতার দাবিতে জাতীয় পরিষদে সোচ্চার ও আপোসহীন ভূমিকা পালন করেন তিনি।

জন্ম
----

তিনি দেলদুয়ার থানার বরটিয়া গ্রামে ১৯২৫ সালে জন্মগ্রহণ করেন।

শিক্ষাজীবন
----------

তিনি কলিকাতা বিশ্ববিদ্যালয় থেকে এমএ এবং বিএল পাস করেন, এছাড়া লন্ডন বিশ্ববিদ্যালয় থেকে ইতিহাস ও আইনে দু’বার পিএইচডি এবং বার-এট-ল ডিগ্রি অর্জন করেন। তিনি কলকাতা আলিয়া মাদ্রাসা থেকে ‘মোমতাজুল মোহাদ্দেসীন’ (রিসার্চ স্কলার, ডবল গোল্ড মেডালিস্ট) খেতাব লাভ করেন।

কর্মজীবন
--------

লন্ডনে অবস্থানকালে তিনি লন্ডনের মুসলিম ওয়েলফেয়ার এসোসিয়েশনের চেয়ারম্যান নিযুক্ত হন (১৯৪৯-১৯৫৫), এবং তদানীন্তন পাকিস্তান জাতীয় পরিষদের সদস্য ছিলেন (১৯৬৫-১৯৬৯)। তিনি স্বল্পকাল ঢাকা বিশ্ববিদ্যালয়ে অধ্যাপনা করেছেন। ভাসানী ন্যাপের সভাপতির দায়িত্ব পালন করেন। বাংলাদেশ সুপ্রিম কোর্ট আইনজীবী সমিতির সভাপতি ছিলেন (১৯৭৪-১৯৭৫)। টাঙ্গাইল জেলা সমিতির সভাপতি হিসেবে দায়িত্ব পালন করেন (১৯৬২-১৯৭৪)।

উল্লেখযোগ্য বই
--------------

তার উল্লেখযোগ্য বইঃ

* *বিশ্বনবী ও হযরত আয়েশা*
* *আরাকানের পথে*
* *মোসলমানদের জেনে রাখা ভালো*

উল্লেখযোগ্য প্রতিষ্ঠান
----------------------

তিনি ঢাকা সিটি কলেজ (১৯৫৭), নাগরপুর ডিগ্রি কলেজ (১৯৬৬) এবং লাউহাটী উচ্চ বালিকা বিদ্যালয়ের প্রতিষ্ঠাতা।

সাংবাদিকতায় অবদান
------------------

একজন সুলেখক হিসেবে তার খ্যাতি ছিল। তার সম্পাদনায় প্রকাশিত হতো সাপ্তাহিক ‘দূরবীন’ (টাঙ্গাইল) ও ‘দি ওরিয়েন্টাল টাইমস’ (লন্ডন)।

মৃত্যু
------

১৯৮৫ সালের ১৫ মার্চ তিনি মৃত্যুবরণ করেন।

তথ্যসূত্র
---------

1. ↑  "আল-রাজী, আবদুল আলীম - বাংলাপিডিয়া"। *bn.banglapedia.org*। সংগ্রহের তারিখ ২০২১-০৬-২৩।
**লুবনা হামিদ তৌফিক তাহতামৌনি** (আরবি: لبنى تهتمون) জর্দানের একজন জীববিজ্ঞানী। তিনি ক্যান্সার গবেষণা ও ডেভলপমেন্টাল জীববিজ্ঞানে স্বীয় অবদানের জন্য পরিচিত। তাহতামৌনি হাশেমীয় বিশ্ববিদ্যালয়ের জীববিজ্ঞান ও জীবপ্রকৌশল বিভাগের প্রধান। স্তন ক্যান্সারের উপর কর্মের স্বীকৃতি স্বরূপ তিনি একাধিক পদক পেয়েছেন। এছাড়াও আরব বিশ্বের নারীদের বিজ্ঞানের প্রতি আকৃষ্ট করতে তার অবদানকে সম্মান জানিয়ে তাকে ২০১৬ সালে স্বীকৃতি দেয়া হয়। ২০১৬ সালে বিবিসি'র ১০০ নারী তালিকায় তার নাম স্থান পেয়েছিলো।

প্রাথমিক জীবন ও শিক্ষা
----------------------

উত্তর জর্দানের সুশিক্ষিত জনগোষ্ঠীর জন্য সুপরিচিত ইরবিদ নগরীতে তাহতামৌনির জন্ম ও বেড়ে ওঠা। পরিবারের ছয় শিশুর মাঝে তিনি ছিলেন তৃতীয়।  জর্দান বিশ্ববিদ্যালয় থেকে ১৯৯৭ সালে স্নাতক সম্পন্২০০০ সালে একই বিশ্ববিদ্যালয়ে স্নাতোকত্তর সমাপ্ত করেন।  পরীক্ষায় উচ্চ নাম্বার অর্জনে স্নাতক পর্যায়ে তাকে জীববিজ্ঞান বিষয়ে পড়তে দেয়া হয়।  স্নাতকোত্তরে তিনি  হামিদ আল হাজের তত্ত্বাবধানে রিপ্রডাক্টিভ জীববিজ্ঞানে পারদর্শিতা অর্জন করেন।

মার্কিন যুক্তরাষ্ট্রের কলোরাডো বিশ্ববিদ্যালয় থেকে ২০০৫  সালে তাহতামৌনি তার পিএইচডি সম্পন্ন করেন। তিনি তার উচ্চশিক্ষা ও বিজ্ঞানে ক্যারিয়ার গড়তে মার্কিন যুক্তরাষ্ট্রে পদার্পণের সুযোগ প্রাপ্তিতে নিজ পরিবারের সহযোগিতার কথা উল্লেখ করেন।

কর্ম
----

পিএইচডি সম্পন্ন করে তাহতামৌনি নিজ দেশ জর্দানের নারীদের বিজ্ঞান শিক্ষায় আগ্রহী করে তুলতে ফিরে আসেন। তার এই সিদ্ধান্তের পেছনে অবশ্য যেই প্রতিষ্ঠানের সহায়তায় তিনি মার্কিন যুক্তরাষ্ট্রের উচ্চ শিক্ষার সুযোগ পেয়েছিলেন, সেই সংগঠনের প্রতি প্রতিশ্রুতিও কাজ করেছে। ২০০৮ সালে তিনি হাশেমীয় বিশ্ববিদ্যালয়ের মাইক্রোস্কোপি ফ্যাসিলিটির পরিচালক পদে নিযুক্ত হন। বিশ্ববিদ্যালয়টির এই সুবিধার জন্য তিনি অর্থায়নের ব্যবস্থা করেছিলেন। বিশ্ববিদ্যালয়ের বিভিন্ন গবেষণায় বিদেশি অর্থায়নের জন্য প্রকল্প রচনার উপর তিনি একাধিক কর্মশালা পরিচালনা করেন।  এছাড়আও আধুনিক গবেষণা পদ্ধতির সাথে তাল মিলিয়ে চলতে তিনি গ্রীষ্মকালীন সময়ে অস্ট্রেলিয়া ও মার্কিন যুক্তরাষ্ট্রের বিভিন্ন কাজে যোগ দেন।

সম্মাননা ও পদক
--------------

* ২০১৩ সালে কলোরাডো বিশ্ববিদ্যালয়ের উল্লেখযোগ্য আন্তর্জাতিক  এলামনাই পদক।
* কলেজ অব ন্যাচারাল সায়েন্স সামার ইন্টারন্যাশনাল স্কলার প্রোগ্রাম পদক,২০১২।
* ল'রিয়েল-ইউনেস্কো উমেইন -ইন-সায়েন্স প্যান-আরব রিজিওনাল ফেলোশিপ,২০১১।
* কিং হুসেন ইন্স্টিটিউট ফর বায়োটেকনোলজি এন্ড ক্যান্সার (KHIBC) স্কলার ,২০০৯।
* প্রথম স্থান, উন্নয়নের জন্য রাজা আব্দাল্লাহ দাতব্য, হাশেমীয় বিশ্ববিদ্যালয়,২০০৮।

তথ্যসূত্র
---------

1. ↑  Wilkie, Dana (নভেম্বর ২০১৬)। "Women Making Their Marks"। *International Educator*। সংগ্রহের তারিখ ৮ ডিসেম্বর ২০১৬।
2. ↑  "Lubna H. T. Tahtamouni"। *Hashemite University*। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৬।
3. ↑  Al Harithi, Amal (৩ মে ২০১৫)। "Dr. Lubna Tahtamouni, One of The Top 10 Scientists In The World"। *Arab Woman Platform*। সংগ্রহের তারিখ ৮ ডিসেম্বর ২০১৬।
4. ↑  El Shabrawy, Nevine; Al Youm, Al Masry (১৯ অক্টোবর ২০১১)। "Beirut Conference Awards Arab Women in Science"। *Arab America* (ইংরেজি ভাষায়)। সংগ্রহের তারিখ ৮ ডিসেম্বর ২০১৬।
5. ↑  "Lubna H. T. TahtamouniAwards/Prizes/Orders"। *staff.hu.edu.jo*। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৮।
আমেরিকার হিন্দু বিশ্ববিদ্যালয় অরল্যান্ডো, ফ্লোরিডা অবস্থিত একটি অলাভজনক মার্কিন হিন্দু শিক্ষা প্রতিষ্ঠান।

ইতিহাস
------

বিশ্ববিদ্যালয়টি ব্রাজিলের স্বামী তিলকের পরামর্শ দ্বারা অনুপ্রাণিত হয়েছিল যে "হিন্দুদের তাদের বস্তুগত সাফল্যের জন্য আমেরিকাকে পরিশোধ করা উচিত"।তিনি উচ্চ শিক্ষার একটি প্রতিষ্ঠান করার পরামর্শ দিয়েছিলেন যারা অন্যান্য ক্ষেত্রে অধ্যয়নরত তাদের জন্য হিন্দু ঐতিহ্য এবং শিক্ষা সম্পর্কে আরও জানার সুযোগ প্রদান করে। বিশ্ববিদ্যালয়টি ২৪ অক্টোবর, ১৯৯৩ সালে বিজয়াদশমীর দিনে মার্কিন যুক্তরাষ্ট্রের হিন্দু নেতাদের দ্বারা প্রতিষ্ঠিত হয়েছিল এবং ২০০০ সালে দুটি ভবন সহ ৯.৭-একর (৩৯,০০০ মি২ ) উপর প্রতিষ্ঠিত হয়।২০০২ সালে শিক্ষকদের জন্য একটি আবাসিক সুবিধা নির্মিত হয়েছিল।

প্রথমে এই বিশ্ববিদ্যালয়ের সভাপতি ছিলেন ডঃ দীনদয়াল খান্ডেলওয়াল যিনি ডঃ ভূদেব শর্মা, ডঃ কুলদীপ সি. গুপ্তা এবং ডঃ টিআরএন রাও ডঃ এইচআর নগেন্দ্র এবং আরও অনেকে। বর্তমানে এটির নেতৃত্বে আছেন টাটা কনসালটেন্সি সার্ভিসেস (টিসিএস) এর প্রাক্তন বৈশ্বিক অনুশীলন পরিচালক অধ্যাপক কল্যাণ বিশ্বনাথন।

শিক্ষা
------

বিশ্ববিদ্যালয়টি সমৃদ্ধকরণ ক্লাসের পাশাপাশি সংস্কৃত, হিন্দু দর্শন, যোগ, আয়ুর্বেদ, জ্যোতিষ ঔষধি রসায়নের প্রাচীন ভাষাতে স্নাতক এবং স্নাতক স্তরের কোর্স করার পরামর্শ দেয়। যদিও প্রধানত উত্তর আমেরিকার হিন্দুদের দ্বারা সমর্থিত, এটি শিক্ষক এবং ছাত্র হিসাবে অন্যদের স্বাগত জানায়।

আরও দেখুন
---------

* হিন্দু সম্প্রদায়
* পশ্চিমা রাষ্ট্রে হিন্দুধর্ম
* মার্কিন যুক্তরাষ্ট্রে হিন্দু মন্দিরের তালিকা
* পশ্চিমে সংস্কৃত

তথ্যসূত্র
---------

1. ↑  "Hindu University in US expands Vedic base"। *Rediff News*। নভেম্বর ২০, ২০০৭। সংগ্রহের তারিখ ১১ জানুয়ারি ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Prez of US vedic univ visits BHU"। *Times of India*। ২৪ আগস্ট ২০০৯। সংগ্রহের তারিখ ১১ জানুয়ারি ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  प्रसिद्ध गणितज्ञ डॉ. भूदेव शर्मा का निधन, Amar Ujala, 24 Apr 2021
4. ↑  In Memory of Prof. K.C. Gupta, Inder Bahl and Madhu S. Gupta, IEEE Microwave magazine, June 2007, p. 116-117
5. ↑  Dr. H.R. Nagendra Chancellor, S-VYASA
6. ↑  "The Hindu University of America to Expand, August 9, 2002, India Abroad"। জুলাই ১৬, ২০২১ তারিখে মূল থেকে আর্কাইভ করা। সংগ্রহের তারিখ নভেম্বর ২৮, ২০২১।
7. ↑  "Indian President Honors Boston Resident Dr. Mahesh Mehta, India New England News, March 29, 2017"। নভেম্বর ২৮, ২০২১ তারিখে মূল থেকে আর্কাইভ করা। সংগ্রহের তারিখ নভেম্বর ২৮, ২০২১।

বহিঃসংযোগ
---------

* হিন্দু বিশ্ববিদ্যালয়ের অফিসিয়াল ওয়েবসাইট[*স্থায়ীভাবে অকার্যকর সংযোগ*]
**সরদারপাড়া** বাংলাদেশের একটি গ্রাম। সরদারপাড়া গ্রামটি পঞ্চগড় জেলার আটোয়ারী উপজেলার মির্জাপুর ইউনিয়নে। এটি উপজেলা সদর থেকে প্রায় ৫ কিলোমিটার উত্তর-পূর্বে অবস্থিত। সরদারপাড়া পুরোপুরি সবুজ পাতার গাছ, বিস্তীর্ণ জমি ও পুকুরে ঘেরা। এই গ্রামে প্রচুর মাছ পাওয়া যায়।মানুষ এখানে শান্তিতে ও সম্মানের সাথে বসবাস করে। গ্রামবাসীদের অধিকাংশ মুসলিম হলেও সরদারপাড়ায় বিভিন্ন ধর্মের মানুষ বসবাস করে।

রশেয়া, মাঝগাউ, মালিপাড়া, কানাপাড়া, ভাটাপাড়া, গোরপাড়া, হিন্দুপাড়া নামে সরদারপাড়া গ্রামে কয়েকটি পাড়া রয়েছে। বরো আউলিয়ার মাজার নামে ১২ জন ধর্মীয় ব্যক্তির বিখ্যাত কবর এই গ্রাম থেকে প্রায় ২ কিলোমিটার দূরে অবস্থিত যা আরেকটি উল্লেখযোগ্য স্থান। তিনটি প্রাথমিক বিদ্যালয় ও একটি উচ্চ বিদ্যালয় রয়েছে। সরদারপাড়া হাট নামে একটি বাজারও এই গ্রামের প্রাণকেন্দ্রে রয়েছে। সরদারপাড়া মসজিদ প্রাচীনতম ঐতিহাসিক ও পর্যটন স্থান।

স্কুল মাঠের একেবারে কাছেই রয়েছে বড় দিঘি ও ঘাট বাঁধা পুকুর নামে দুটি বড় পুকুর।

আরো দেখুন
---------

* কিসমত রেলওয়ে স্টেশন

তথ্যসুত্র
---------

1. ↑  "Population Census 2011: Panchagarh Table C-01" (PDF)। *Bangladesh Bureau of Statistics*। সংগ্রহের তারিখ জুলাই ১১, ২০১৪। [*স্থায়ীভাবে অকার্যকর সংযোগ*]
2. ↑  "আটোয়ারী উপজেলা - বাংলাপিডিয়া"। *bn.banglapedia.org*। সংগ্রহের তারিখ ২০২২-০৩-১৬।
3. ↑  "সরদার পাড়া প্রাচীন মসজিদ নামে পরিচিত , সরদারপাড়া মসজিদ(তিন গম্বুজ মসজিদ) সরদার পাড়া গ্রাম,আটোয়ারী,পঞ্চগড়, Panchagarh, Rangpur Division(+880 1718-364672)"। *cumaps.net*। ২০২২-০৫-০৪ তারিখে মূল থেকে আর্কাইভ করা। সংগ্রহের তারিখ ২০২২-০৩-১৬।
**সর্পগন্ধা** তথা **সর্পমূল** একটি গুল্মজাতীয় ভেষজ উদ্ভিদ গাছ। আয়ুর্বেদিক চিকিৎসায় এর ব্যবহার আছে। এই গুল্মটির পাতা ছোট ছোট লম্বা ও পাতার ডগা সরু। ফুল প্রথম অবস্হায় সবুজ রঙের হলেও পাকলে বেগুনী-কালো রঙের হয়। মূলের রং ধূসর ও গন্ধ কাঁচা তেঁতুলের মত। সারা বছরই গাছে ফুল ফোটে ও ফল ধরে। চড়ক সংহিতাতেও এর ভেষজ ব্যবহার সম্পর্কে উল্লেখ পাওয়া যায়।

সর্পগন্ধার বৈজ্ঞানিক নাম হচ্ছে *রাউলভলফিয়া সার্পেন্টিনা* (*Rauwolfia serpentina*)। রাউলভলফিয়া ১৬শ শতাব্দীর একজন উদ্ভিদ বিজ্ঞানী এবং ভেষজ চিকিৎসক। তার নামেই ঊনিশ শতকে এই প্রজাতির নামাকরণ করা হয়। একে সংস্কৃতে *চন্দ্রিকা*, হিন্দিতে *ছোটা চাঁদ*, উর্দুতে *ধনবরুয়া* ইত্যাদি বলা হয়।

উৎস
---

ভারতবর্ষের সর্বত্র জন্মে। বাংলাদেশেও জন্মে প্রচুর। কোথাও কোথাও চাষ করা হয়। ডিসেম্বর-জানুয়ারী মাসে মাটি খুঁড়ে শেকড় তোলা হয়। শেকড়গুলি পানিতে ভালভাবে ধুয়ে রৌদ্রে শুকিয়ে নিয়ে তারপর ব্যবহার করা হয়। চীন দেশের পঞ্চাশটি মৌলিক ভেষজ উদ্ভিদের মধ্যে সর্পগন্ধা একটি।

বর্ণনা
------

একটি গুল্মজাতীয় উদ্ভিদ যা ঊর্ধ্বমুখী ঝোপ আকারে জন্মে। উচ্চতা ৩০ থেকে ৭৫ সেন্টিমিটার। প্রতি গ্রন্তিতে ৮ থেকে ২০ সেন্টিমিটার দীঘল উজ্জ্বল সবুজ বর্ণের পাতা জন্মে যা বৃত্তাকারে কান্ডের চারপাশে সাজানো থাকে তবে শীর্ষ ভাগে সরু হয়ে ছোট বৃন্তের মতো দেখায়। ফুল ফোটে গুচ্ছাকারে। ফুল ১.৫ সেন্টিমিটার লম্বা আর পাড়িগুলো সাদা বা হালকা গোলাপী, একটু বেগুনী ছোপ থাকে। পুষ্পবৃন্ত গাঢ় লাল বর্ণ হয়ে থাকে। ক্ষুদ্রাকৃতির ফল জন্মে যা পেকে গেলে কালচে দেখায়।

রাসায়নিক উপাদান
----------------

সর্পগন্ধার শিকড়ে বা মূলে *ইনডোল এলকালয়েড* রয়েছে যাতে রিসারপিন, ডিসারপিন, রেসিনামিন থাকে। অন্যান্যের মধ্যে আজমলীন, আজমালিসিন, সার্পেটাইন , অলিরোসিন ও আনস্যারচুরেটিড এলকোহল ইত্যাদি রয়েছে।

উপকারিতা
--------

যে বাড়ীতে সর্পগন্ধা থাকে সে বাড়ীতে সাপ আসে না। গাছের মূল নানা প্রকার রোগের চিকিত্সায় লাগে। উচ্চ রক্তচাপ নিয়ন্ত্রণে আসে। সর্পগন্ধার মূল চুর্ণ করে অল্প পরিমাণ খেলে উত্তেজনা প্রশমিত হয় ও ঘুম ভাল হয়। দৈহিক দুবর্লতা ও মানসিক অবসাদজনিত রোগেও মূলের চূর্ণ ব্যবহৃত হয়। স্কিটসোফ্রিনিয়ার রোগীরা এতে উপকৃত হয়। সাধারণ জ্বর এবং পেটের গোলমালেও উপকারী। তবে ব্রঙ্কাইটিস, হাঁপানি, গ্যাসট্রিক আলসারে এর ব্যবহার ক্ষতিকর।

তথ্যসূত্র
---------

1. ↑  "Module 11: Ayurvedic"। ২০০৭-১২-১৪ তারিখে মূল থেকে আর্কাইভ করা। সংগ্রহের তারিখ ২০০৮-০২-১১।
2. ↑  মেরিয়াম-ওয়েবস্টার
3. ↑  Efloraofindia তথ্যতীর্থ
4. ↑  efloraofindia তথ্যতীর্থ

বহিঃসংযোগ
---------

* rauwolfia-serpentina  ওয়েব্যাক মেশিনে আর্কাইভকৃত ১২ ডিসেম্বর ২০১৭ তারিখে
আবদুল গণি আবদুল হামিদ
**আবদুল গণি আবদুল হামিদ** (১৩ এপ্রিল, ১৯৩৩ – ১৩ এপ্রিল, ২০১৪, সিঙ্গাপুরে), (সাধারণত **এ.** **গনি** **হামিদ** বা **আবদুল গণি হামিদ** নামে পরিচিত; তাঁর ছদ্মনাম **লাজুয়ার্দি** নামেও পরিচিত) একজন পুরস্কার প্রাপ্ত সিঙ্গাপুরের লেখক, কবি এবং শিল্পী।  হামিদ ইংরেজি ও মালয় ভাষায় কয়েকশ গল্প লিখেছেন এবং ৬০টিরও বেশি শিল্প প্রদর্শনীতে অংশ নিয়েছেন। তিনি ১৯৯৭ সালে অনুগেরাহ টুন সেরি লানং পুরস্কার, ১৯৯৯ সালে সাহিত্যের জন্য সাংস্কৃতিক পদক এবং ১৯৯৯ সালে দক্ষিণ-পূর্ব এশিয়া লেখা পুরস্কার পেয়েছিলেন।

জীবন এবং কর্মজীবন
-----------------

হামিদের জন্ম ১৩ এপ্রিল ১৯৩৩ সালে সিঙ্গাপুরের পূর্ব কোস্ট রোড কামপং সিগলেপে (বর্তমানে কামপুং বাহু)-তে জন্মগ্রহণ করেছিলেন। মাধ্যমিক বিদ্যালয়ে অধ্যয়নকালে, তিনি স্থানীয় মালয় সংবাদপত্র ও ম্যাগাজিনগুলিতে নিজের লেখা কবিতা এবং নিবন্ধ পাঠিয়েছিলেন এবং একটি যুব উৎসব চলাকালীন তাঁর শিল্প প্রদর্শনীর উদ্বোধনী করেছিলেন। পড়াশোনা শেষে, তিনি কেপেল হারবারের বৈদ্যুতিক বিভাগে শিক্ষানবিশ হিসাবে কাজ করেছিলেন, এরপরে তিনি পাবলিক ইউটিলিটি বোর্ডে ক্লার্ক হিসাবে চাকরি পেয়েছিলেন, পরে যা সিঙ্গাপুর পৌরসভা নামে পরিচিত হয়। ১৯৮৮ সালে তিনি সে চাকুরি ছেড়ে দেন।

শিক্ষা
------

হামিদ র‌্যাফেলস ইনস্টিটিউশন থেকে মাধ্যমিক পড়াশোনা শেষ করেছিলেন।

তথ্যসূত্র
---------

1. ↑  "Goodbye to Malay writer, poet and artist Abdul Ghani Abdul Hamid"। *The Straits Times*। ১৪ এপ্রিল ২০১৪। সংগ্রহের তারিখ ২৩ জুন ২০১৫।
2. 1 2 3  "Singapore Literary Pioneers: Abdul Ghani Hamid"। National Library Board। ফেব্রুয়ারি ১১, ২০১১ তারিখে মূল থেকে আর্কাইভ করা। সংগ্রহের তারিখ অক্টোবর ২২, ২০১২।
3. ↑  Sunawan, Riz (ডিসেম্বর ৫, ২০১১)। "Works of Cultural Medallion winner displayed at National Library"। *Channel News Asia*। ডিসেম্বর ৭, ২০১১ তারিখে মূল থেকে আর্কাইভ করা। সংগ্রহের তারিখ অক্টোবর ২২, ২০১২।   
  
- Sapawi, Tuminah (সেপ্টেম্বর ২৫, ১৯৯৯)। "Writer, artist given Cultural Medallion"। *The Straits Times*। সংগ্রহের তারিখ অক্টোবর ২২, ২০১২।   
  
- Oon, C. (সেপ্টেম্বর ২৫, ১৯৯৯)। "I take a bus to think and write"। *The Straits Times*। সংগ্রহের তারিখ অক্টোবর ২২, ২০১২।
**আয়** বা **উপার্জন** বলতে কোন নির্দিষ্ট সময়সীমার মধ্যে কোন সত্তার ভোগ ও সঞ্চয় করার সুযোগ অর্জন করাকে বোঝায়, যেটিকে সাধারণ অর্থের নিরিখে প্রকাশ করা হয়। আয়কে ধারণাগতভাবে সংজ্ঞায়িত করা দুরূহ এবং এর সংজ্ঞা শাস্ত্র ও ক্ষেত্রভেদে ভিন্ন হয়ে থাকে।[*পৃষ্ঠা নম্বর প্রয়োজন*] উদাহরণস্বরূপ অর্থনৈতিক দৃষ্টিকোণ থেকে কোনও ব্যক্তির আয় এবং আইন দ্বারা সংজ্ঞায়িত ব্যক্তির আয় ভিন্ন হতে পারে।

অর্থশাস্ত্রে হেগ-সাইমনস আয় নামক আয়ের সংজ্ঞাটি ব্যাপকভাবে প্রচলিত, যেখানে আয়কে *ভোগ+মালিকানাধীন সম্পত্তির নীট মূল্যের পরিবর্তন* হিসেবে সংজ্ঞায়িত করা হয়।

মার্কিন যুক্তরাষ্ট্রে সংসার ও একক ব্যক্তিদের জন্য কর আইনে আয়কে একটি পঞ্জিকাবর্ষে যেকোনও পারিশ্রমিক, বেতন, মুনাফা, সুদ, ভাড়া বা অন্য কোনও রূপে অর্জিত অর্থ দ্বারা সংজ্ঞায়িত করা হয়। স্ববিবেচনাধীন আয় (Discretionary income) হল স্থূল আয় থেকে কর ও অন্যান্য বিয়োজন (যেমন বাধ্যতামূলক অবসরভাতা অবদান) এবং এটিকে ব্যাপকভাবে করদাতাদের সুখসমৃদ্ধি তুলনার ভিত্তি হিসেবে ব্যবহৃত হয়। 

জন অর্থশাস্ত্র ক্ষেত্রে আয় বলতে আর্থিক ও অর্থ-বহির্ভূত উভয় প্রকারের ভোগ করার সামর্থ্য বৃদ্ধি পাওয়াকে বোঝায়, এবং আর্থিক ভোগ করার সামর্থ্য বৃদ্ধিকে মোট আয়ের বিকল্প হিসেবে ব্যবহার করা হয়। 

একটি ব্যবসা প্রতিষ্ঠানের জন্য সমস্ত বিক্রয়লব্ধ আয় থেকে বিক্রয়কৃত পণ্য উৎপাদন ব্যয়কে বাদ দিয়ে স্থূল আয় (gross income) পাওয়া যায়। অন্যদিকে বিক্রয়লব্ধ আয় থেকে বিক্রয়কৃত পণ্য উৎপাদন ব্যয়, খরচ, অবচয়, সুদ ও কর বিয়োগ করলে নীট আয় পাওয়া যায়।

হিসাববিজ্ঞানে আয়ের স্বরূপ
--------------------------

আন্তর্জাতিক হিসাববিজ্ঞান মান পরিষদ (The International Accounting Standards Board, IASB) এর সংজ্ঞা অনুসারে, "আয় হচ্ছে একটি নির্দিষ্ট অর্থনৈতিক সময়সীমার মধ্যে সম্পদের অন্তঃপ্রবাহ অথবা বর্ধন, যার মাধ্যমে অর্থনৈতিক সুবিধার বৃদ্ধি হয় অথবা দেনা হ্রাস করা, যার ফলে একটা সাম্যভাব বিরাজ করে"

তথ্যসূত্র
---------

1. 1 2  Barr, N. (2004). Problems and definition of measurement. In *Economics of the welfare state*. New York: Oxford University Press. pp. 121–124
2. 1 2 3  McCaffery, Edward (২০১২)। *The Oxford Introductions to U.S. Law: Income Tax Law 1st Edition*। Oxford University Press। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Case, K. & Fair, R. (2007). *Principles of Economics*. Upper Saddle River, NJ: Pearson Education. p. 54.
4. ↑  "Oxbridge Notes"। সংগ্রহের তারিখ ১৮ আগস্ট ২০১৬।
আমোদপুর মহাবিদ্যালয় রংপুর জেলার পীরগঞ্জ উপজেলায়, ১১ নং পাঁচগাছী ইউনিয়ন এ আমোদপুর গ্রামে অবস্থিত একটি কলেজ। ২০০০ সালে এই মহাবিদ্যালয়টি প্রতিষ্ঠিত হয় । আমোদপুর বটতলি বাজার থেকে দক্ষিণ পাশে - জাহাঙ্গীরাবাদ রোডে এই কলেজ অবস্থিত। এই মহাবিদ্যালয়টি অত্র ইউনিয়ন এবং উপজেলার শিক্ষায় গুরুত্বপূর্ণ অবদান রেখে চলেছে । কলেজটি এখনো সরকারিকরণ করা হয় হয়নি। এই কলেজটি শুধুমাত্র HSC পর্যন্ত।

ইতিহাস
------

রংপুর জেলার পীরগঞ্জ উপজেলার একটি প্রাচীন জনপদ। এই জনপদের বসবাসকারী অধিকাংশ মানুষ দরিদ্র সীমায় বসবাস করে। তাদের ছেলে মেয়েদের শিক্ষাদানের উদ্দেশ্যে বিশিষ্ঠ রাজনীতিবিদ জনাব মোঃ আব্দুল হালিম মিয়া নেতৃত্বে বিভিন্ন ব্যক্তিবর্গের প্রচেষ্টায় আমোদপুর মহাবিদ্যালয় স্থাপিত হয় ।

শিক্ষার্থী ও শিক্ষক
-------------------

মহাবিদ্যালয়ের মোট শিক্ষার্থী সংখ্যা ৬০ এ উচ্চ মাধ্যমিকে জন শিক্ষার্থী আছে । ১২ জন শিক্ষক আছে তারা নিয়মিত ভাবে ক্লাস পরিচালনা করছে।

তথ্যসূত্র
---------

1. ↑  "রংপুর জেলা"। *www.rangpur.gov.bd* (ইংরেজি ভাষায়)। সংগ্রহের তারিখ ২০২২-০৭-২৩। [*স্থায়ীভাবে অকার্যকর সংযোগ*]
2. ↑  "পাঁচগাছী ইউনিয়ন"। *উইকিপিডিয়া*। ২০২২-০৭-২৩।
3. ↑  PBA। "PBA-পীরগঞ্জে ননএমপিও কলেজ এমপিওভুক্ত চান শিক্ষকরা"। *PBA Agency For Photo News* (ইংরেজি ভাষায়)। সংগ্রহের তারিখ ২০২২-০৭-২৩।
4. ↑  "বেতন-ভাতার আগেই অবসরে যাচ্ছেন অনেকে পীরগঞ্জে ৬ শতাধিক শিক্ষক কর্মচারীর মানবেতর জীবন"। *মানবজমিন*। সংগ্রহের তারিখ ২০২২-০৭-২৩।
বিচারপতি **আবদুল জব্বার খান** (১ জানুয়ারি ১৯০২ – ২৩ এপ্রিল ১৯৮৪) ছিলেন পাকিস্তান জাতীয় পরিষদের ষষ্ঠ স্পিকার। ফজলুল কাদের চৌধুরীর পর তিনি স্পিকারের দায়িত্ব পালন করেছেন।

জন্ম ও শিক্ষাজীবন
-----------------

আবদুল জব্বার খান ১৯০২ সালের ১ জানুয়ারি তৎকালীন ব্রিটিশ ভারতের অন্তর্গত অবিভক্ত বাংলার বরিশাল জেলার বাহেরচর গ্রামে জন্মগ্রহণ করেন। তিনি বরিশাল জিলা স্কুল থেকে ১৯১৯ সালে প্রবেশিকা এবং বরিশাল ব্রজমোহন কলেজ থেকে ১৯২১ সালে আই.এ পরীক্ষায় উত্তীর্ণ হন। ঢাকা বিশ্ববিদ্যালয় থেকে তিনি যথাক্রমে ১৯২৪ ও ১৯২৫ সালে আরবি ও ইসলামিক স্টাডিজ বিভাগ থেকে বি.এ. ও এম.এ. ডিগ্রি অর্জন করেন। তিনি ১৯২৭ সালে বি.এল. ডিগ্রি অর্জন করেন।

কর্মজীবন
--------

১৯২৯ সালে আবদুল জব্বার খান সরকারি কর্মকর্তা হিসেবে বিচারবিভাগে যোগ দেন। এসময় তিনি সাব জজ, অতিরিক্ত জেলা জজ ও জেলা জজ হিসেবে দায়িত্বপালন করেছেন। এরপর ১৯৫৬ সালে তিনি ঢাকা উচ্চ আদালতের বিচারপতি হিসেবে নিয়োগ পান।

রাজনৈতিক জীবন
-------------

আবদুল জব্বার খান ১৯৬২ সালে অবসর গ্রহণ করেন। এরপর তিনি পাকিস্তান মুসলিম লীগে যোগদান করেন। এর দুই বছর পর ১৯৬৪ সালে পূর্ব পাকিস্তান মুসলিম লীগ (কনভেনশন) এর সভাপতি নির্বাচিত হন। ১৯৬৫ সালে তিনি পাকিস্তান জাতীয় পরিষদে বরিশাল থেকে সদস্য নির্বাচিত হয়েছিলেন এবং একই বছরের ১০ জুন তাকে স্পিকার নির্বাচিত করা হয়।

জনকল্যাণমূলক কাজ
----------------

কর্মজীবনের পাশাপাশি তিনি শিক্ষাপ্রতিষ্ঠান ও কল্যাণমূলক প্রতিষ্ঠান গঠন করেছেন।

মৃত্যু
------

আবদুল জব্বার খান ১৯৮৪ সালের ২৩ এপ্রিল ঢাকায় মৃত্যুবরণ করেন।

তথ্যসূত্র
---------

1. ↑  Asiatic Society of Bangladesh (2003) *Banglapedia: national encyclopedia of Bangladesh* Volume 6 Page 61, Asiatic Society of Bangladesh. Retrieved March 2015
2. 1 2 3 4 5 6 7

বহিঃসংযোগ
---------

* Banglapedia: Profile of Justice Abdul Jabbar Khan

| রাজনৈতিক দপ্তর
 |
| --- |
| পূর্বসূরীফজলুল কাদের চৌধুরী | **জাতীয় পরিষদের স্পিকার**১৯৬৫–১৯৬৯ | উত্তরসূরীজুলফিকার আলি ভুট্টো |
|

| * দে
* স
পাকিস্তান জাতীয় পরিষদের স্পিকার |
| --- |
|  | 
* জিন্নাহ
* তমিজউদ্দিন
* ওয়াহাব
* কাদের
* জব্বার
* ভুট্টো
* ইলাহি
* আলি
* মেরাজ
* ইমাম
* চাঠা
* গওহর-আইয়ুব
* গিলানি
* সুমরু
* হুসাইন
* মির্জা
* সাদিক

 |  |
একই নামের অন্য ব্যক্তিদের নিবন্ধের জন্য আবদুল বাসেত (দ্ব্যর্থতা নিরসন) দেখুন।

**আবদুল বাসেত** একজন বাংলাদেশী কৃষিবিদ। তিনি সিলেট কৃষি বিশ্ববিদ্যালয়ের (সিকৃবি) প্রাণিসম্পদ উৎপাদন ও ব্যবস্থাপনা বিভাগের অধ্যাপক এবং হবিগঞ্জ কৃষি বিশ্ববিদ্যালয়ের (হকৃবি) প্রথম উপাচার্য।

শিক্ষাজীবন
----------

আবদুল বাসেত বাংলাদেশ কৃষি বিশ্ববিদ্যালয় থেকে ১৯৯৫ সালে স্নাতক (সম্মান) ও ১৯৯৬ সাথে স্নাতকোত্তর ডিগ্রি লাভ করেন। ২০১২ সালে তিনি একই বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন
--------

দীর্ঘ কর্মজীবনে অধ্যাপনা ও গবেষণার পাশাপাশি বাসেত বাংলাদেশ বিশ্ববিদ্যালয় মঞ্জুরী কমিশনের (ইউজিসি) সদস্য, সিলেট কৃষি বিশ্ববিদ্যালয়ের সিন্ডিকেট সদস্যসহ বিভিন্ন গুরুত্বপূর্ণ পদে দায়িত্ব পালন করেছেন।

আবদুল বাসেত ২০২১ সালের ২২ মার্চ পরবর্তী চার বছরের জন্য হবিগঞ্জ কৃষি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২৩ মার্চ আনুষ্ঠানিকভাবে বিশ্ববিদ্যালয়টির প্রথম উপাচার্যের দায়িত্বভার গ্রহণ করেন।

গবেষণাকর্ম ও প্রকাশনা
---------------------

আবদুল বাসেত দেশীয় ও আন্তর্জাতিক জার্নালে ২৫টির অধিক গবেষণা নিবন্ধ প্রকাশ ও একাধিক সম্মেলনে প্রবন্ধ উপস্থাপন করেছেন। তিনি উল্লেখযোগ্য সংখ্যক স্নাতকোত্তর ও পিএইচডি পর্যায়ের শিক্ষার্থীর তত্ত্বাবধায়ক। এছাড়াও একাধিক গবেষণা প্রকল্প বাস্তবায়নের অভিজ্ঞতা রয়েছে তার।

সদস্যপদ
-------

তিনি বিভিন্ন পেশাজীবী সংগঠনের সক্রিয় সদস্য।

তথ্যসূত্র
---------

1. ↑  "হবিগঞ্জ কৃষি বিশ্ববিদ্যালয়ের প্রথম উপাচার্য ড. আবদুল বাসেত"। *বাংলা ট্রিবিউন*। ২২ মার্চ ২০২১। সংগ্রহের তারিখ ১৮ জুন ২০২১। [*স্থায়ীভাবে অকার্যকর সংযোগ*]
2. 1 2 3  "Professor Dr. Md. Abdul Baset - SAU" [অধ্যাপক ড. মো. আবদুল বাসেত - সিকৃবি]। *সিকৃবি* (ইংরেজি ভাষায়)। সংগ্রহের তারিখ ১৮ জুন ২০২১।
3. ↑  "হবিগঞ্জ কৃষি বিশ্ববিদ্যালয়ের প্রথম উপাচার্য আবদুল বাসেত"। *জাগো নিউজ*। ২৩ মার্চ ২০২১। সংগ্রহের তারিখ ১৮ জুন ২০২১।
4. ↑  "হবিগঞ্জ কৃষি বিশ্ববিদ্যালয়ের প্রথম উপাচার্য মো. আবদুল বাসেত"। *প্রথম আলো*। ২৩ মার্চ ২০২১। সংগ্রহের তারিখ ১৮ জুন ২০২১।
'**জাকারানা কেরালেনসিস'** (সাধারণ নাম: ***ভারিকোসোজ ব্যাঙ'**, '**কেরালার ওয়ার্ট ব্যাঙ'** বা '**ডুবাইসের পাহাড়ের ব্যাঙ'**) ভারতের এক প্রজাতির ব্যাঙ। মূলত ১৮৭৬ সালে অ্যালবার্ট গুনথার দ্বারা বর্ণিত, বর্তমান সময়ের কেরালেন্সিস, যার অর্থ "কেরালার", ১৯৮১ সালে আলাইন ডুবাইস দ্বারা প্রতিস্থাপনের মাধ্যমে প্রবর্তিত হয়েছিল।*

বিববরণ
------

এই প্রজাতির ব্যাঙ গুলি দুটি শক্তিশালী তির্যক সিরিজে চোনার অভ্যন্তরীণ পূর্ববর্তী কোণগুলি থেকে শুরু হয়ে থাকে । মাথাটি মাঝারিভাবে আকারের আকারের । এর সাথে স্নুটে প্রদর্শিত হয় আন্ত-কক্ষপথের স্থানটি উপরের চোখের পাতার প্রস্থের দুই-তৃতীয়াংশ। টাইপানামটি পৃথক এবং চোখের ব্যাসার্ধ প্রায় তিন-চতুর্থাংশ। আঙুলগুলি মাঝারি, অবচেতন এবং প্রথমটি দ্বিতীয়টির বাইরেও প্রসারিত। পায়ের আঙ্গুলগুলি মাঝারিভাবে বেশ উন্নত এবং প্রায় সম্পূর্ণ ওয়েবেড। সাব-আর্টিকুলার টিউবারক্লগুলি বিশিষ্ট এবং অভ্যন্তরীণ মেটাটারসাল টিউবার্কাল ডিম্বাকৃতি, সংকুচিত এবং প্রথম পায়ের আঙ্গুলের চেয়ে অর্ধেকেরও কম লম্বা। এটিতে একটি ছোট গোলাকার বহিরাগত মেটাটারসাল টিউবার্কালও রয়েছে। যখন পিছনের পাটি টানানো হয় তখন টিবিও-টার্সাল বক্তৃতাটি টানটান গোছাতে পৌঁছে যায়। উপরের অংশে অসংখ্য অত্যন্ত বিশিষ্ট ওয়ার্স এবং সংক্ষিপ্ত গ্রন্থিযুক্ত ভাঁজ রয়েছে। উপরে ধূসর বা বাদামী, উরু কালো, সাদা-মার্বেল এর বাধা দিক; কখনও কখনও একটি ব্রড লাইট ভার্চুয়াল ব্যান্ড। পুরুষের দুটি অভ্যন্তরীণ ভোকাল থলি রয়েছে ।

বাসস্থান ও আচরণ
---------------

দক্ষিণ ভারতের পশ্চিম ঘাটে *জাকারানার কেরালেনসিস* পাওয়া যায়। জাকারানার কেরালেনসিস গুজরাত, উত্তর-পশ্চিম ভারত এবং সম্ভবত মধ্য নেপাল এবং উত্তর-পূর্ব ভারত থেকে পাওয়া গেছে, তবে পশ্চিমাঞ্চলের ঘাটের বাইরের কোনও রেকর্ড এই প্রজাতির উল্লেখ করেছে কিনা তা জানা যায় নাই।

ভারতের পশ্চিমাঞ্চলের ঘাটে জাকারানার কেরালেনসিস হল ভেজা চিরসবুজ বন, আর্দ্র পাতলা বন এবং জলাভূমিতে পাওয়া একটি বিস্তৃত প্রজাতি। এটি কৃষি জমি এবং গ্রাম সহ সংশোধিত আবাসস্থল থেকে রেকর্ড করা হয়েছে। এটি অস্থায়ী পুকুরে প্রজনন করে।

আরো দেখুন
---------

1. জাকারানা ব্রিভিপলমাটা, উভচর প্রাণীর প্রজাতি।
2. জাকারানা গ্রিনাই

, উভচর প্রাণীর প্রজাতি।

তথ্যসূত্র
---------

1. ↑  Biju, S.D.; Dutta, S. & Ravichandran, M.S. (২০০৯)। "*Zakerana keralensis*"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। **2009**। সংগ্রহের তারিখ ২৭ অক্টোবর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) old-form url
2. ↑  Frost, Darrel R. (২০১৪)। "*Zakerana keralensis* (Dubois, 1981)"। *Amphibian Species of the World: an Online Reference. Version 6.0*। American Museum of Natural History। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৪।
যে তরঙ্গ এক স্তর হতে অন্য স্তরে সঞ্চালিত হয়ে ক্রমাগত সামনের দিকে অগ্রসর হতে থাকে তাকে **অগ্রগামী তরঙ্গ** বা চলমান তরঙ্গ বলে। তরঙ্গ এর মত অগ্রগামী তরঙ্গ দুই প্রকারের। অগ্রগামী আড় তরঙ্গ ও অগ্রগামী লম্বিক তরঙ্গ। অগ্রগামী তরঙ্গ যদি তরঙ্গ এর গতির অভিমুখে সমকোণে কম্পিত হয় তবে তা অগ্রগামী আড় বা অগ্রগামী অনুপ্রস্থ তরঙ্গ। আবার কম্পন যদি গতির অভিমুখের সমান্তরালে কম্পিত হয় তবে সেই তরঙ্গ অগ্রগামী লম্বিক বা অগ্রগামী অনুপ্রস্থ তরঙ্গ। 

অগ্রগামী তরঙ্গ এর গতি

অগ্রগামী তরঙ্গ সংক্রান্ত রাশিসমূহ
---------------------------------

১. তরঙ্গদৈর্ঘ্যঃ তরঙ্গ সৃষ্টিকারী কোনো কম্পনশীল কণা পূর্ন কম্পন সম্পন্ন করতে যে সময় নেয়, সেই সময়ে যতটুকু দুরত্ব অতিক্রম করে তা হলো তরঙ্গদৈর্ঘ্য।

২. বিস্তারঃ কোনো কম্পনশীল কণা তার সাম্যাবস্থান থেকে ডানে, বামে অথবা উপরে বা নিচে সর্বাধিক যে দুরত্ব অতিক্রম করে তাকে ঐ কণার বিস্তার বলা হয়।

৩. দশাঃ কোনো কণার গতির যেকোনো সময়ের অবস্থাকে ঐ কণার দশা বলে।

৪. কৌণিক কম্পাংকঃ কম্পনরত কণাটির প্রতি একক সময়ে কৌণিক সরনের হারকে কণাটির কৌণিক কম্পাংক বলে।

বৈশিষ্ট্য
---------

১. কোন মাধ্যমের একই প্রকার কম্পনে অগ্রগামী তরঙ্গের উৎপত্তি হয়।

২

২. এটি একটি সুষম মাধ্যমের মধ্য দিয়ে একটা নির্দিষ্ট দ্রুতি বা বেগে প্রবাহিত হ়।

৩. অগ্রগামী তরঙ্গের বেগের মাধ্যমের ঘনত্ব ও স্থিতিস্থাপকতার উপর নির্ভর করে।

৪. মাধ্যমের কণাগুলোর কম্পন তরঙ্গ প্রবাহের সাপেক্ষে আর ও লম্বিক হতে পারে।

৫. মাধ্যমের কণাগুলো কখনো স্থির থাকে না।

৬. তরঙ্গ মুখের অভিলম্ব বরাবর শক্তি বহন করে এ তরঙ্গ প্রবাহিত হয়।

৭. তরঙ্গ প্রবাহে মাধ্যমে বিভিন্ন অংশের চাপ ও ঘনত্বের একই প্রকার পরিবর্তন ঘটে।

৮. মাধ্যমে মাধ্যমের প্রতিটি কণার কম্পাঙ্ক ও বিস্তার একই হয় এবং তারা একই ধরনের কম্পনে কম্পিত হয়।

৯. তরঙ্গের প্রবাহের দরুন মাধ্যমের কণার দশা পরবর্তী কনাতে স্থানান্তরিত হয়।এরূপ দুটি কণার দশা বৈষম্য তাদের দূরত্বের সমানুপাতিক।

১০. মাধ্যমের যেকোনো কণার বিভিন্ন ধর্ম যেমন:বেগ,ত্বরণ,শক্তি প্রভৃতি এরূপ পরিবর্তনের মধ্য দিয়ে যায়।

সাধারণ সমীকরন
-------------

অগ্রগামী তরঙ্গের সাধারণ সমীকরনগুলো হলোঃ

y = a sin (ωt - 2πx/λ)

y = a sin2π/λ (vt - x) [অগ্রগামী তরঙ্গ x অক্ষের ধনাত্মক দিকে হলে এ সমীকরণটি প্রযোজ্য। ঋণাত্মক দিকে হলে (vt - x) এর স্থলে (vt + x) বসবে]

যেখানে,
  
y = t সময়ে সাম্যাবস্থান থেকে কণার সরণ  

  
a = কণাটির কম্পনের বিস্তার  

  
ω = কণাটির কৌণিক কম্পাংক  

  
λ = তরঙ্গদৈর্ঘ্য  

  
v = তরঙ্গবেগ  

  
x = সরণ  

এটি a বিন্দু থেকে x দুরত্বে অবস্থিত কোনো কণার সরনের সমীকরণ।
এ সমীকরন দুটি থেকে কোনো অগ্রগামী তরঙ্গের বিস্তার, তরঙ্গদৈর্ঘ্য, সরণ ইত্যাদি নির্ণয় করা যায়।

উদাহরণ
------

১. পুকুরের পানিতে ঢিল ছোঁড়া হলে ঢেউ পানির মধ্য দিয়ে ক্রমাগত অগ্রসর হতে থাকে। এটি অগ্রগামী তরঙ্গের উদাহরণ।

২. কেউ কথা বললে সেই শব্দ বায়ু মাধ্যমে ক্রমাগত সামনের দিকে অগ্রসর হয়ে শ্রোতার কানে পৌঁছে। এটি অগ্রগামী তরঙ্গ।

বহিঃসংযোগ
---------

askiitians.com/progressive-wave

byjus.com/progressive-wave

তথ্যসূত্র
---------

1. ↑  Types of waves
2. ↑  Progressive wave
3. ↑  Characteristics of Progressive wave
4. ↑  উচ্চ মাধ্যমিক পদার্থবিজ্ঞান ১ম পত্র
5. ↑  Equation of a plane progressive wave